CELEX: 62007CA0376
Language: lv
Date: 2009-02-19 00:00:00
Title: Lieta C-376/07: Tiesas (trešā palāta) 2009. gada 19. februāra spriedums (Hoge Raad der Nederlanden (Nīderlande) lūgums sniegt prejudiciālu nolēmumu) – Staatssecretaris van Financiën/Kamino International Logistics BV (Kopējais muitas tarifs — Kombinētā nomenklatūra — Tarifu klasifikācija — Šķidro kristālu displeja (LCD) monitori, kuri ir aprīkoti ar SUB-D, DVI-D, USB, S-video un salikto video pieslēgvietām — Pozīcija 8471 — Pozīcija 8528 — Regula (EK) Nr. 754/2004)

18.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 90/3
            
         Tiesas (trešā palāta) 2009. gada 19. februāra spriedums (Hoge Raad der Nederlanden (Nīderlande) lūgums sniegt prejudiciālu nolēmumu) – Staatssecretaris van Financiën/Kamino International Logistics BV
   (Lieta C-376/07) (1)
   
   (Kopējais muitas tarifs - Kombinētā nomenklatūra - Tarifu klasifikācija - Šķidro kristālu displeja (LCD) monitori, kuri ir aprīkoti ar SUB-D, DVI-D, USB, S-video un salikto video pieslēgvietām - Pozīcija 8471 - Pozīcija 8528 - Regula (EK) Nr. 754/2004)
   2009/C 90/05
   Tiesvedības valoda – holandiešu
   
      Iesniedzējtiesa
   
   
      Hoge Raad der Nederlanden
   
   
      Lietas dalībnieki pamata procesā
   
   
      Prasītājs: Staatssecretaris van Financiën
   
   
      Atbildētājs: Kamino International Logistics BV
   
   
      Priekšmets
   
   Lūgums sniegt prejudiciālu nolēmumu – Hoge Raad der Nederlanden – I pielikuma Komisijas 2003. gada 11. septembra Regulā (EK) Nr. 1789/2003 par grozījumiem Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā (OV L 281, 1. lpp.) interpretācija – Krāsainais monitors, kas spēj reproducēt gan signālus no automātiskās datu apstrādes iekārtas, gan arī no citiem avotiem – Klasifikācija KN pozīcijā 8471 – Komisijas 2004. gada 21. aprīļa Regulas (EK) Nr. 754/2004 par atsevišķu preču klasifikāciju kombinētajā nomenklatūrā (OV L 118, 32. lpp.) piemērojamība un spēkā esamība
   
      Rezolutīvā daļa:
   
   
               1)
            
            
               pamata lietā apspriestie monitori nav izslēgti no klasifikācijas apakšpozīcijā 8471 60 90 kā iekārtas, kuras “galvenokārt” izmanto automātiskā datu apstrādes sistēmā Kombinētās nomenklatūras, kuru veido Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu, kas ir grozīta ar Komisijas 2003. gada 11. septembra Regulu (EK) Nr. 1789/2003, I pielikums, 84. nodaļas 5. piezīmes B daļas a) apakšpunkta izpratnē, tikai tāpēc vien, ka šie monitori spēj reproducēt signālus gan no automātiskas datu apstrādes iekārtas, gan citiem avotiem;
            
         
               2)
            
            
               lai noteiktu, vai pamata lietā apspriestie monitori ir tāda veida, kurus izmanto galvenokārt automātiskā datu apstrādes sistēmā, valsts iestādēm, tostarp tiesām, ir jāizmanto norādes, kuras iekļautas paskaidrojošajās piezīmēs par Harmonizētās sistēmas, kas izveidota ar starptautisko konvenciju, ar ko izveidota preču aprakstīšanas un kodēšanas harmonizētā sistēma un kas noslēgta 1983. gada 14. jūnijā Briselē, kā arī tās 1986. gada 24. jūnija grozījumu protokolu, pozīciju 8471, it īpaši I nodaļas D daļas, kura veltīta automātisku datu apstrādes iekārtu displejiem, 1.–5. punktā;
            
         
               3)
            
            
               Komisijas 2004. gada 21. aprīļa Regula (EK) Nr. 754/2004 par atsevišķu preču klasifikāciju Kombinētajā nomenklatūrā nav piemērojama attiecībā uz pamata lietā apspriesto monitoru tarifu klasifikāciju.
            
         
      (1)  OV C 269, 10.11.2007.